เรื่องร้องเรียน: กลิ่นขยะจากบ่อขยะอ่อนนุช ส่งกลิ่นแรงมาไกลมาก ในวันที่ลมแรงพัดมาทางทิศตะวันออกเฉียงเหนือ กลิ่นเหม็นมาไกลถึงบ้านที่ ซ.ร่มเกล้า 32 ช่วงนี้กลิ่นขยะลอยไปรัศมีไกลกว่าเดิมมากเลยค่ะ ปกติที่บ้านไม่เคยได้กลิ่นมาก่อน เพิ่งมีช่วงนี้ทั้งพื้นที่เขตลาดกระบังและเขตสะพานสูง
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้มอบหมายให้เจ้าหน้าที่ลงพื้นที่ตรวจสอบบริเวณโดยรอบศูนย์กำจัดมูลฝอยอ่อนนุช ขณะตรวจสอบได้รับกลิ่นเหม็น	 	อย่างไรก็ตาม ศูนย์กำจัดมูลฝอยอ่อนนุช ได้ประสานกับบริษัทผู้รับจ้าง ให้ตรวจสอบและแก้ไขปัญหากลิ่นที่เกิดจากการกำจัดมูลฝอยให้เป็นไปตามมาตรฐานข้อกำหนดอย่างเคร่งครัด เพื่อลดผลกระทบกับประชาชนที่อาศัยอยู่โดยรอบศูนย์อ่อนนุช ดังนี้         1. กำชับให้บริษัทผู้รับจ้างเร่งกำจัดมูลฝอยให้หมดวันต่อวันไม่ให้มีมูลฝอยตกค้าง 	2. เพิ่มการล้างทำความสะอาดบริเวณถนนโดยรอบศูนย์กำจัดมูลฝอย 	3. กำชับให้บริษัทผู้รับจ้างล้างทำความสะอาดบริเวณรอบโรงงานกำจัดมูลฝอยอย่างสม่ำเสมอ 	4. ให้เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 	5. ปรับปรุงสภาพภูมิทัศน์ภายในศูนย์กำจัดมูลฝอยอ่อนนุช โดยมีโครงการฟื้นฟูบ่อขยะให้กลายเป็นสวนป่าเชิงนิเวศเพิ่มพื้นที่สีเขียว         6. ในอนาคต จะมีการบริหารจัดการขยะโดยการนำเทคโนโลยีที่ทันสมัยและเป็นมิตรต่อสิ่งแวดล้อมเข้ามาช่วยในการกำจัดขยะ เพื่อแก้ไขปัญหาเรื่องกลิ่นแบบยั่งยืน
ความเห็นของผู้แจ้ง: ยังมีกลิ่นขยะเน่าเหม็นพัดมาทางทิศตะวันออกเฉียงใต้ในบางเวลา รัศมีเกิน 10 กม. พื้นที่ประเวศ ลาดกระบัง สะพานสูง มีนบุรี บึงกุ่ม
พื้นที่: แขวงคลองสามประเวศ เขตลาดกระบัง กรุงเทพมหานคร